Беларусь-Туркменістан - Міністэрства замежных спраў Рэспублікі Беларусь
Галоўная / Двухбаковае супрацоўніцтва / СНД і Грузія / Туркменістан
Беларусь-Туркменістан
Дыпламатычныя адносіны паміж Рэспублiкай Беларусь i Турменiстанам ўсталяваны 21 студзеня 1993 г. З кастрычніка 1995 г. у г.Мінску функцыянуе Пасольства Туркменістана. З 2002 года ў г.Ашхабадзе дзейнічае Пасольства Рэспублікі Беларусь.
Паміж дзвюма краінамі падтрымліваецца актыўны палітычны дыялог. Чарговы афiцыйны вiзiт Прэзідэнта Туркменістана ў Рэспубліку Беларусь Г.М.Бердымухамедава адбыўся у маi 2014 г., афiцыйны вiзiт Прэзідэнта Рэспублікi Беларусь А.Г.Лукашэнка у Туркменістан – у марце 2017 г.
У 2017 годзе аб'ем знешняга гандлю таварамі Рэспублікі Беларусь з Туркменістанам склаў 65,1 млн. даляраў. Пры гэтым беларускі экспарт у Туркменістан склаў 61,4 млн. даляраў.
За студзень-лістапад 2018 г. тавараабарот склаў 29,7 млн. даляраў, у тым ліку беларускі экспарт – 25,9 млн. даляраў.
Беларусь экспартуе ў Туркменістан пераважна тавары з высокай дабаўленай вартасцю: прадукты харчавання, медыцынскiя прэпараты, прадукцыю дрэваапрацоўчай галіны і машынабудаўнічай прамысловасці.
У апошнія гады інтэнсіўнае развіццё атрымаў гандаль паслугамі паміж Беларуссю і Туркменістанам, якi значна перавышае двухбаковы тавараабарот.
У 2017 годзе ўзаемны гандаль паслугамі дасягнуў 146,5 млн. даляраў. Пры гэтым экспарт беларускіх паслуг у Туркменістан склаў 133,9 млн. даляраў.
У студзені-кастрычніку 2018 года аб'ём узаемнага гандлю паслугамі склаў 31,5 млн. даляраў, у тым ліку беларускі экспарт — 29,1 млн. даляраў.
Пашырэнню гандлёва-эканамічнага супрацоўніцтва спрыяў пачатак дзейнасці ў 2008 годзе Міжурадавай Беларуска-Туркменскай камісіі па эканамічнаму супрацоўніцтву, восьмае паседжанне якой адбылося ў мае 2017 г. у г.Мінску.
Актыўна развіваюцца гуманітарныя сувязі. У беларускіх вышэйшых і сярэдніх спецыяльных навучальных установах навучаюцца каля 9 тыс. грамадзян Туркменістана.
У студзені 2018 года ў г. Ашхабадзе прайшлі Дні культуры Рэспублікі Беларусь, прымеркаваныя да 25-годдзя ўстанаўлення дыпламатычных адносін паміж Рэспублікай Беларусь і Туркменістанам. Дні культуры Туркменістана ў Беларусі пройдуць у чэрвені 2019 года.